Blagoevgrad
Store norske leksikon,Geografi,Verdens geografi,Europa,Bulgarias geografi
Blagoevgrad er en by i Bulgaria, ved foten av Rilafjellets vestside ved elven Struma, 78 kilometer sørsørvest for Sofia. Byen har 68 179 innbyggere, mens provinsen med samme navn har 301 138 innbyggere (2021). Blagoevgrad er det viktigste senteret i bulgarsk Makedonia.
Byen er et viktig transportknutepunkt på hovedveien og jernbanelinjen mellom Sofia og Thessaloniki i Hellas. De viktigste næringsvirksomhetene er handel med tobakk; tekstil-, elektronikk- (høyttalere, mikrofoner) og næringsmiddelindustri, og produksjon av instrumenter. I Blagoevgrad er det to universiteter og en høyskole for turisme. American University of Bulgaria ble etablert her i 1991.Byen, som tilhørte Tyrkia i 1396–1878, het tidligere Džumaja. Den ble omdøpt i 1950 og fikk da navn etter Dimităr Blagoev, som var grunnleggeren av det bulgarske kommunistpartiet. Les mer i Store norske leksikon Bulgarias geografi Økonomi og næringsliv i Bulgaria Bulgaria Bulgarias historie